Apspriedes ziņojums
saskaņā ar Sabiedrisko pakalpojumu sniedzēju iepirkumu likuma 22. panta (21)punktu

Akciju sabiedrības "Augstsprieguma tīkls" (turpmāk – Pasūtītājs) atklātā konkursā "Apakšstaciju Nr.28 "Jēkabpils", Nr.115 "Purvciems",  Nr.165 "Ventamonjaks" 110kV RAA un DVS pārbūve (būvprojekta izstrāde, iekārtu piegāde un būvdarbi)" ID Nr. AST 2026/56
Apspriedes norise:
1) Iepirkumu uzraudzības biroja Publikāciju vadības sistēmā 13.05.2026. publicēts Paziņojums par apspriedi;
2) Elektronisko iepirkumu sistēmā publicēts Iepirkuma nolikuma projekts;
3) termiņš, līdz kuram tika sniegti rakstveida komentāri, 28.05.2026.
4) Apspriedes laikā ir saņemti komentāri no potenciālajiem Piegādātājiem*.
5) Komentāri/ secinājumi: 
	Pasūtītāja jautājums
	Piegādātāja komentārs
	Pasūtītāja secinājums/komentārs
	Ņemts vērā/ daļēji ņemts vērā/ Nav ņemts vērā

	1. Vai prasības pretendenta pieredzei ir samērīgas un atbilstošas iepirkuma priekšmetam un neierobežo konkurenci?
	Piegādātājs Nr.1: Nav komentāru

	Pasūtītāja komentāri, atbildot uz Piegādātāja Nr.1 komentāriem:
	N/A

	
	Piegādātājs Nr.2: Jā

	Pasūtītāja komentāri, atbildot uz Piegādātāja Nr.2 komentāriem:
	Ņemts vērā
Prasības pretendenta pieredzei netiek mainītas.

	2.Vai ir iebildumi vai komentāri par tehnisko uzdevumu projektiem?
	Piegādātājs Nr.1: Lai izvairītos no pārpratumiem, Pasūtītājam tehniskajā uzdevumā ir skaidri jādefinē visi nepieciešamie mērījumi. Pasūtītājam ir jāsagatavo aizpildāmi mērījumu formulāri/protokoli, kurus Uzņēmējs aizpilda atbilstoši izpildītajiem darbiem.

Uzņēmējam nav skaidri saprotami termiņi, kas darbu grafikā jāparedz RD veicamajiem darbiem. Pasūtītājam ir jāsagatavo savu veicamo darbu grafiks, lai Uzņēmējs to varētu ieintegrēt kopējā darbu izpildes grafikā.

	Pasūtītāja komentāri, atbildot uz Piegādātāja Nr.1 komentāriem:

	Daļēji ņemts vērā 
1) Papildināts Tehniskais uzdevums ar mērījumu formulāriem/protokoliem.
2) Pievienots ir vispārīgs darba grafiks, saskaņā ar Tehnisko uzdevumu Uzņēmējam mēnesi pēc līguma noslēgšanas ir jāiesniedz detalizēts laika grafiks, kuros jāparedz visi darbi saskaņā ar Tehnisko uzdevumu un Projektēšanas uzdevumu.
Saskaņā ar Projektēšanas uzdevumu papildus uzņēmējam nepieciešamajam laikam, katrā atslēgumā secīgi jāparedz sekojoši darbi:
a) RAA un DVS pieņemšanas pārbaudes darbi – 5 d.d., pieņemšanas pārbaudi jāveic kopā ar kopdarbības pārbaudi (Uzņēmējam obligāti jāpiedalās pie kopdarbības pārbaudes un nekavējoties jānovērš atklātās atkāpes, nepagarinot atslēguma laiku) pēdējā atslēguma nedēļā;
b) Darbu pieņemšanas komisija pēc RAA un DVS pieņemšanas darbiem – 1 d.d.;
c) Iekārtu pārbaude zem sprieguma (sākot ar nākamo dienu pēc atļaujas par ieslēgšanu saņemšanas) – 72 h.

	
	Piegādātājs Nr.2: Bez komentāriem
	Pasūtītāja komentāri, atbildot uz Piegādātāja Nr.2 komentāriem:
	N/A

	3.Vai ir iebildumi vai komentāri par projektēšanas uzdevumu projektiem?
	Piegādātājs Nr.1: Nav komentāru

	Pasūtītāja komentāri, atbildot uz Piegādātāja Nr.1 komentāriem:
	N/A

	
	Piegādātājs Nr.2: Izskatot visus plānotos objektu izpildes grafiku, redzams, ka pasūtītājs plāno visās trīs apakšstacijās vienlaicīgi veikt RAA pārbūves darbus. Ja rastu iespēju šos grafikus nepārklāt, uzņēmēji varētu pretendēt uz visiem objektiem, bet ņemot vērā ieregulētajā darbu specifiku, pie pašreizējiem grafikiem, tas nav iespējams.
	Pasūtītāja komentāri, atbildot uz Piegādātāja Nr.2 komentāriem:
	Daļēji ņemts vērā 
Pievienots vispārīgs grafiks katram projektam, kurā norādīti provizoriski plānotie atslēgumu laiki, balstoties uz šobrīd pieejamo informāciju. Uzņēmējam jāņem vērā, ka ziemas periodā atslēgumu saskaņošana ir ierobežota, un kalendārā gada ietvaros darbus iespējams plānot ne vairāk kā trīs atslēgumus.
Svarīgi nosacījumi, kurus jāņem vērā:
· Atslēgumu laiki var tikt precizēti un nedaudz mainīti;
· Visi atslēgumi obligāti jāsaskaņo ar AS “Augstsprieguma tīkls” Dispečeru dienestu;
· Atslēgumu saskaņošanas procesu var ietekmēt vairāki faktori (sezonalitāte, politiskā situācija, ģeogrāfiskie apstākļi, kavējumi citos projektos, un citi neparedzēti apstākļi).

Lūgums šos aspektus ņemt vērā darbu plānošanā un grafika precizēšanā.
Vienlaikus vēršam uzmanību, ka pretendents ir tiesīgs iesniegt pieteikumu par vienu vai vairākām iepirkuma daļām. Pretendentam ir pienākums izvērtēt tā rīcībā esošos resursus darbu izpildei un, pamatojoties uz šo izvērtējumu, noteikt projektu skaitu, kurus tas spēj vienlaicīgi kvalitatīvi realizēt.

	4.Vai ir iebildumi vai komentāri par tehnisko specifikāciju projektiem?
	Piegādātājs Nr.1: Nav komentāru
	Pasūtītāja komentāri, atbildot uz Piegādātāja Nr.1 komentāriem:
	N/A

	
	Piegādātājs Nr.2: Bez komentāriem
	Pasūtītāja komentāri, atbildot uz Piegādātāja Nr.2 komentāriem:
	N/A

	5.Vai norādītie termiņi ir izpildāmi?
	Piegādātājs Nr.1: Pasūtītājam jāpārskata būvdarbu izpildes termiņi, vadoties no laika, kas nepieciešams darbuzņēmējam materiālu pasūtīšanai un piegādei pēc līguma noslēgšanas un/vai būvprojekta izstrādes. Iespējams, ka Pasūtītājam jāizveido sava datu bāze ar informāciju par konkrētu materiālu piegādes vidējiem termiņiem.
	Pasūtītāja komentāri, atbildot uz Piegādātāja Nr.1 komentāriem:
	Daļēji ņemts vērā 
Šī projektu ietvaros provizoriskie piegādes termiņi ir noteikti vadoties pēc veiktās tirgus izpētes.
Gatavojot dokumentāciju, tika apkopota informācija no saņemtajām atbildēm Tirgus izpētē, kā arī no iepriekš īstenotajiem projektiem.

	
	Piegādātājs Nr.2: Piekrītam
	Pasūtītāja komentāri, atbildot uz Piegādātāja Nr.2 komentāriem:
	N/A

	6.Vai darbu sadalījums (3 daļas) ir optimāls?
	Piegādātājs Nr.1: Jā
	Pasūtītāja komentāri, atbildot uz Piegādātāja Nr.1 komentāriem:
	Ņemts vērā
Iepirkums tiks dalīts 3 (trīs) daļās.
 


	
	Piegādātājs Nr.2: Izskatot visus plānotos objektu izpildes grafiku, redzams, ka pasūtītājs plāno visās trīs apakšstacijās vienlaicīgi veikt RAA pārbūves darbus. Ja rastu iespēju šos grafikus nepārklāt, uzņēmēji varētu pretendēt uz visiem objektiem, bet ņemot vērā ieregulētajā darbu specifiku, pie pašreizējiem grafikiem, tas nav iespējams.
	Pasūtītāja komentāri, atbildot uz Piegādātāja Nr.2 komentāriem:
	Daļēji ņemts vērā 
Skatīt atbildi pie jautājuma Nr.3

	7.Vai viens pretendents var izpildīt arī divas vai trīs daļas?
	Piegādātājs Nr.1: Jā
	Pasūtītāja komentāri, atbildot uz Piegādātāja Nr.1 komentāriem:
	Ņemts vērā
Pretendentiem ir iespēja iesniegt piedāvājumu par vienu vai vairākām Iepirkuma daļā.

	
	Piegādātājs Nr.2: Izskatot visus plānotos objektu izpildes grafiku, redzams, ka pasūtītājs plāno visās trīs apakšstacijās vienlaicīgi veikt RAA pārbūves darbus. Ja rastu iespēju šos grafikus nepārklāt, uzņēmēji varētu pretendēt uz visiem objektiem, bet ņemot vērā ieregulētajā darbu specifiku, pie pašreizējiem grafikiem, tas nav iespējams.
	Pasūtītāja komentāri, atbildot uz Piegādātāja Nr.2 komentāriem:
	Daļēji ņemts vērā 
Skatīt atbildi pie jautājuma Nr.3

	8.Kādi ir galvenie riski izmaksām?
	Piegādātājs Nr.1: Sagatavojot piedāvājumu vai veicot izbūves darbus? Katrā situācijā ir savi riski.
	Pasūtītāja komentāri, atbildot uz Piegādātāja Nr.1 komentāriem:
	N/A

	
	Piegādātājs Nr.2: Vai iespējams avansa maksājumu palielināt līdz 50%?
	Pasūtītāja komentāri, atbildot uz Piegādātāja Nr.2 komentāriem:
	Daļēji ņemts vērā 
Līguma projekts paredz iespēju saņemt 30% avansu. Palielināt avansa maksājumu nav plānots.

	9.Kādu termiņu nepieciešams paredzēt, lai sagatavotu un iesniegtu kvalifikācijas dokumentus, tehnisko un finanšu piedāvājumu?
	Piegādātājs Nr.1: 30 dienas
	Pasūtītāja komentāri, atbildot uz Piegādātāja Nr.1 komentāriem:
	Ņemts vērā
Piedāvājumu iesniegšanas termiņš būs vismaz 30 dienas.

	
	Piegādātājs Nr.2: 20 darba dienas, ņemot vērā piegādātāju un darbuzņēmēju atvaļinājumu periodus.
	Pasūtītāja komentāri, atbildot uz Piegādātāja Nr.2 komentāriem:
	Ņemts vērā
Piedāvājumu iesniegšanas termiņš būs vismaz 30 dienas.

	10.Vai ir iebildumi vai komentāri par līguma projekta noteikumiem?
	Piegādātājs Nr.1: Garantijas termiņš – pārmērīgi garš (60 mēneši). Materiālu ražotāji pārsvarā nodrošina 12 mēnešu garantiju, atsevišķos gadījumos – līdz 36 mēnešiem. Pieprasot 60 mēnešu garantiju, Uzņēmējam tiek uzlikts nesamērīgs risks par materiālu defektiem, kas var parādīties pēc ražotāja garantijas beigām. Tas nozīmē, ka Uzņēmējam būtu jāsedz ražotāja neatbalstīti defekti, kas nav viņa kontrolē.
Nepieciešams paredzēt vismaz 5% finansējumu neparedzētiem darbiem. Ņemot vērā projekta specifiku un tehnisko sarežģītību, būtu lietderīgi līgumā iekļaut rezervi neparedzētiem darbiem vismaz 5% apmērā, lai nodrošinātu projekta nepārtrauktību un izvairītos no situācijām, kurās objektīvi nepieciešami darbi netiek apmaksāti.
Kavējuma procenti – nesamērīgi augsti. Pašreizējā redakcija paredz līgumsodu no visas līguma summas, pat ja kavējums ir nenozīmīgs un neietekmē projekta kopējo izpildi. Šāda pieeja nav samērīga un neatbilst faktiskajam riskam. Ierosinājums: noteikt līgumsodu tikai par kavēto darbu daļu, nevis par visu līguma summu.
neizpildītās daļas summu.
Papildus, lūdzam skatīt pielikumā pievienotos komentārus.
	Pasūtītāja komentāri, atbildot uz Piegādātāja Nr.1 komentāriem:
	Daļēji ņemts vērā
1) Garantijas termiņš – Pasūtītājs precizē prasību par garantijas termiņu, attiecīgi nosakot, ka minimālais garantijas termiņš izpildītajiem Darbiem un Iekārtām ir 36 mēneši. Garantijas termiņa pagarinājums tiek pārcelts pie vērtēšanas kritērijiem saskaņā ar Iepirkuma nolikuma 15.punktā noteiktajiem kritērijiem. Tāpat tiek precizēts Līguma 8.1.punkts.
2) Nepieciešams paredzēt vismaz 5% finansējumu neparedzētiem darbiem – Pasūtītājs neparedz papildu finansējumu. Nepieciešamības gadījumā Pasūtītājs izvērtēs Līguma cenas izmaiņas atbilstoši SPSIL. 
3) Kavējuma procenti – Pasūtītājs precizē Līguma 12.1.2. un 12.1.5.punktu.  

	
	Piegādātājs Nr.2: Bez komentāriem
	Pasūtītāja komentāri, atbildot uz Piegādātāja Nr.2 komentāriem:
	N/A

	11.Kādi precizējumi palīdzētu sagatavot kvalitatīvāku piedāvājumu?
	Piegādātājs Nr.1: nav sniedzis atbildi
	Pasūtītāja komentāri, atbildot uz Piegādātāja Nr.1 komentāriem:
	N/A

	
	Piegādātājs Nr.2: Bez komentāriem
	Pasūtītāja komentāri, atbildot uz Piegādātāja Nr.2 komentāriem:
	N/A

	12.Citi komentāri vai jautājumi.
	Piegādātājs Nr.1: Veicot būvdarbus, Uzņēmējam ir nepieciešams pagaidu elektroapgādes pieslēgums. Saskaņā ar AS “Sadales tīkls” noteikumiem pagaidu pieslēguma izveide ir pieļaujama tikai pēc būvatļaujas saņemšanas. Bez būvatļaujas pagaidu pieslēgums netiek nodrošināts.
Objektos, kuros būvdarbi paredzēti bez būvatļaujas, Pasūtītājam ir jānodrošina Uzņēmējam iespēja pieslēgties elektroapgādei no apakšstacijas pašpatēriņa.
	Pasūtītāja komentāri, atbildot uz Piegādātāja Nr.1 komentāriem:
	Ņemts vērā 
Nepieciešamais pagaidu elektroapgādes pieslēgums tiks nodrošināts no apakšstacijas pašpatēriņa tīkla.

	
	Piegādātājs Nr.2: Vai RAA cenu tabulas pozīcijas var apvienot vienā?
	Pasūtītāja komentāri, atbildot uz Piegādātāja Nr.2 komentāriem:
	Nav ņemts vērā 
Finanšu piedāvājumu sagatavo saskaņā ar Nolikuma 9. pielikumu "Finanšu piedāvājums". Pozīciju dzēšana vai apvienošana nav pieļaujama.



6) Vērtējums par apspriedes laikā saņemtajiem piegādātāju komentāriem: visi saņemtie komentāri ir izvērtēti.
7) Lai arī apspriedē piedalījās tikai 2 piegādātāji, iespējamā konkurence iepirkumā ir pietiekama, vērtējot, ka tirgū ir pietiekams skaits kvalificētu
piegādātāju un no potenciālajiem pretendentiem papildus iebildumu par Nolikumu nav saņemti. 
Pielikumā: "[..]" līguma komentāri
*Piegādātāji:
Piegādātājs Nr.1 – [..]
[bookmark: _Hlk209704737]Piegādātājs Nr.2 – [..]

Šis dokuments ir parakstīts ar elektronisko parakstu (bez droša e-paraksta)
Pielikums

Komentāri Akciju sabiedrības "Augstsprieguma tīkls" 
Iepirkuma Apakšstaciju Nr.28 "Jēkabpils", Nr.115 "Purvciems", Nr.165 "Ventamonjaks" 110kV RAA un DVS pārbūve (būvprojekta izstrāde, iekārtu piegāde un būvdarbi) komentāri līguma projektam (10. pielikums)

1. Līguma projekta 5.3.1. punktā ir izdarītas atsauces uz Līguma 7.13. un 7.16.punktiem. Ņemot vērā, ka Līguma projektā nav atrodami 7.13. un 7.16.punkti, lūdzam precizēt atsauces Līguma 5.3.1. punktā. 
Atbilde: Līguma 5.3.1.punkts tiek precizēts. 

2. Līguma projekta 5.7. punktā ir noteikts, ka “Ja ir iestājušies apstākļi, kas saskaņā ar Līgumu dod tiesības pret kādu no Pusēm piemērot līgumsodu, tad otra Puse iesniedz rēķinu līgumsoda apmērā. Līgumsods var tikt ieturēts no veicamajiem maksājumiem”. Ņemot vērā, ka Līguma  redakcija pieļauj līgumsoda piemērošanu kā pret Pasūtītāju, tā arī pret Uzņēmēju, lūdzam izslēgt Pasūtītāja vienpusējas tiesības līgumsodu ieturēt no veicamajiem maksājumiem Uzņēmējam. 
	Atbilde: Līguma 5.7.punkts tiek precizēts un izteikts šādā redakcijā: "Ja ir iestājušies apstākļi, kas saskaņā ar Līgumu dod tiesības pret kādu no Pusēm piemērot līgumsodu, tad otra Puse iesniedz rēķinu līgumsoda apmērā. Pasūtītājs līgumsodu var ieturēt no veicamajiem maksājumiem."

3. Līguma projekta 5.3. un 5.7. punkti ietver dažādus avansa izmaksas nosacījumus – Līguma projekta 5.4. punkts paredz, ka avansa maksājums tiek veikts 10 (desmit) darba dienu laikā no Dienas, kad Pasūtītājs ir saņēmis rēķinu un avansa maksājuma garantijas apliecinošu dokumentu, savukārt 5.7. punkts paredz, ka avanss tiek izmaksāts 10 (desmit) Dienu laikā no Dienas, kad Pasūtītājs no Uzņēmēja ir saņēmis atbilstošu pieprasījumu, Uzņēmēja apstiprinātu līguma izpildes nodrošinājumu, rēķinu un avansa maksājuma garantiju. Lūdzam vienādot. 
	Atbilde: Izskatot pretendenta uzdoto jautājumu, ir secināms, ka norādītas kļūdainas atsauces uz Līguma punktiem. Līguma 5.4.punkts tiek izteikts šādā redakcijā: "Avansa maksājums tiek veikts 10 (desmit) darba dienu laikā no Dienas, kad Pasūtītājs ir saņēmis atbilstošu pieprasījumu, rēķinu, līguma izpildes nodrošinājumu un  avansa maksājuma garantiju. Līguma 5.17.punkts tiek izteikts šādā redakcijā: "Avanss tiek izmaksāts 10 (desmit) darba dienu laikā no Dienas, kad Pasūtītājs no Uzņēmēja ir saņēmis atbilstošu pieprasījumu, rēķinu, līguma izpildes nodrošinājumu un avansa maksājuma garantiju.

4. Līguma projekta 5.20. punkts paredz, ka “Pasūtītājs ir tiesīgs bez saskaņošanas ar Uzņēmēju palielināt amortizācijas likmi avansa atmaksai un/vai no apmaksājamiem rēķiniem ieturēt avansa atmaksu vienā vai vairākos maksājumos. Līguma izpildes beigu termiņa pagarināšanas gadījumā Pasūtītājs ir tiesīgs dzēst avansu, neņemot vērā pagarināto Līguma izpildes termiņu”. Ņemot vērā, ka Līguma termiņa pagarinājums var būt saistīts arī no Uzņēmēja neatkarīgu apstākļu iestāšanās rezultātā/Pasūtītāja saistību kavējums/neizpilde un/vai force majeure apstākļi/, lūdzam izslēgt Pasūtītāja tiesības dzēst avansu neņemot vērā pagarināto Līguma izpildes termiņu. 
Atbilde: Līguma 5.20.punkts tiek izteikts šādā redakcijā: "Proporciju, kas procentuāli jāietur no rēķina summas, aprēķina no atlikušās avansa summas daļas (EUR) pret neizmaksāto Līguma cenas daļu (EUR). Neskatoties uz šajā punktā noteikto avansa atmaksas kārtību, Uzņēmējs ir tiesīgs lūgt Pasūtītāju dzēst avansu ātrāk arī vienā vai vairākos maksājumos, palielinot amortizācijas likmi virs šajā punktā noteiktā avansa atmaksas amortizācijas sliekšņa. Gadījumā, ja atbilstoši Līgumā noteiktajai avansa atmaksas kārtībai avansa maksājums līdz Līguma izpildes beigu termiņam netiks atmaksāts, Pasūtītājs ir tiesīgs bez saskaņošanas ar Uzņēmēju palielināt amortizācijas likmi avansa atmaksai un/vai no apmaksājamiem rēķiniem ieturēt avansa atmaksu vienā vai vairākos maksājumos."


5. Līguma projekta 7.1.3. punkts paredz, ka “Uzņēmējam ir jāpagarina Līguma izpildes nodrošinājums līdz brīdim kamēr no Pasūtītāja puses ir parakstīts Galīgais darbu pieņemšanas-nodošanas akts vai Līguma pirmstermiņa izbeigšanas gadījumā – attiecīgais Darbu un/ vai Iekārtu pieņemšanas nodošanas akts. Gadījumā, ja Līguma izpildes nodrošinājums nav pagarināts Pasūtītājam ir tiesības pieprasīt tā izmaksu”. Lūdzam papildināt ar Pasūtītāja pienākumu informēt Uzņēmēju un lūgt novērst pārkāpumu un tikai gadījumā, ja Līguma izpildes nodrošinājums nav pagarināts, noteikt, ka Pasūtītājam ir tiesības pieprasīt tā izmaksu.
	Atbilde: Līgums paredz Uzņēmēja pienākumu iesniegt Līguma izpildes nodrošinājumu un līdz ar to arī kontrolēt tā spēkā esamību. Atbildību par Uzņēmēja saistību neizpildi nav tiesiska pamata uzlikt Pasūtītājam. Līdz ar to Pasūtītājs saglabā Līguma 7.1.3.punktu esošajā redakcijā.

6. Līguma projekta 7.3.2. punkts paredz, ka “Uzņēmējam ir tiesības vienu reizi pusgadā samazināt avansa maksājuma garantiju par Līgumā noteiktajā kārtībā dzēsto avansa summu, iepriekš tam saņemot Pasūtītāja piekrišanu, kas izteikta rakstiski vai, nosūtot paziņojumu Uzņēmējam e-pasta veidā”. Lūdzam koriģēt un noteikt, ka Uzņēmējam ir tiesības samazināt avansa maksājuma garantiju par Līgumā noteiktajā kārtībā dzēsto avansa summu vienu reizi ceturksnī. 
Atbilde: Līguma 7.2.3.punkts tiek izteikts šādā redakcijā: "Avansa maksājuma garantijai jāsatur nodrošinājuma izdevēja apņemšanās samazināt avansa maksājuma garantijas apmēru tikai pēc tam, kad tam Pasūtītājs sniedzis piekrišanu. Avansa maksājuma garantija atmaksājama arī priekšlaicīgi izbeidzot Līgumu. Uzņēmējam ir tiesības vienu reizi ceturksnī samazināt avansa maksājuma garantiju par Līgumā noteiktajā kārtībā dzēsto avansa summu, iepriekš tam saņemot Pasūtītāja rakstisku piekrišanu."

7. Līguma projekta 8.2. punkts neparedz Uzņēmēja tiesības iesniegt iebildumus Pasūtītājam, ja konstatē, ka Pasūtītāja pieprasījums par defektu novēršanu nav attiecināms uz garantijas laika defektiem un Uzņēmēja atbildību. Lūdzam koriģēt un noteikt, ka 5 (piecu) darba dienu laikā Uzņēmējam ir tiesības iesniegt Pasūtītājam iebildumus par norādīto defektu piekritību un to attiecināmību uz garantijas laika saistībām.
Atbilde: Līguma 8.2.punkts tiek izteikts šādā redakcijā: "Uzņēmējs garantē Darbu izpildījuma kvalitāti un Objekta atbilstību Līguma noteikumiem un spēkā esošo normatīvo aktu prasībām, tajā skaitā Līgumā noteiktajiem tehniskajiem parametriem un drošu ekspluatāciju, uzņemas atbildību par nepilnībām, trūkumiem un neatbilstībām Objektā un apņemas 10 (desmit) Dienu laikā no Pasūtītāja pieprasījuma datuma uz sava rēķina novērst defektus atbilstoši Pasūtītāja norādēm, ja tādas izteiktas, vai, ja tādas nav izteiktas, pēc saviem ieskatiem, izlabot konstatētos defektus Darbos, salabot vai nomainīt Iekārtas vai to daļas, kurām ir defekts, kā arī novērst tā varbūtējo ietekmi uz visu Objektu. Puses ir tiesīgas vienoties par garāku defektu novēršanas termiņu. Uzņēmējam ir tiesības 5 (piecu) darba dienu laikā Pasūtītājam iebildumus par norādīto defektu piekritību un to attiecināmību uz garantijas laika saistībām. 


8. Līguma projekta 12.1.4. punkts paredz “Ja notiek nelaimes gadījums Līguma ietvaros veicamo darbu laikā un tā rezultātā Uzņēmēja vai Pasūtītāja personālam nodarīti smagi veselības traucējumi vai – iestājusies nāve, pēc Pasūtītāja ieskata Uzņēmējs ir vainojams noteiktajā negadījumā, tad Pasūtītājs, vērtējot apstākļus, ir tiesīgs piemērot Uzņēmējam līgumsodu Līguma cenas apmērā, bet ne vairāk kā 20 000,00 EUR (divdesmit tūkstoši euro, 00 centi) par katru gadījumu”, lūdzam izslēgt Pasūtītāja tiesības piemērot līgumsodu tikai pamatojies uz Pasūtītāja subjektīvu vērtējumu, līdz brīdim, kamēr Pasūtītāja rīcībā ir neapstrīdami pierādījumi par Uzņēmēja vainu.  
Atbilde: Līguma 12.1.4.punkts ir standarta punkts visos AST rīkotajos būvdarbu līgumos. Līdz ar to tas tiks saglabāts esošajā redakcijā. Vienlaikus norādām, ka praksē Pasūtītājs ņems vērā arī kompetentas iestādes atzinumu. 

9. Līguma projekta 12.1.5. punkts paredz, ka gadījumā “Par kavējumu, kas radies, novēršot defektus garantijas laikā, Pasūtītājs ir tiesīgs piemērot Uzņēmējam līgumsodu līdz 0,1% (nulle komats vienam procentam) no Līguma cenas par katru kavējuma Dienu, bet ne vairāk kā 10% (desmit procentus) no Līguma cenas”. Ņemot vērā līgumsoda nesamērīgumu, lūdzam koriģēt un līgumsoda apmēru noteikt līdz 0,1% (nulle komats vienam procentam) no defekta novēršanas izmaksām par katru kavējuma Dienu, bet ne vairāk kā 10% (desmit procentus) no defektu novēršanas izmaksām.  
Atbilde: Līguma 12.1.5.punkts tiek izteikts jaunā redakcijā: "Par kavējumu, kas radies, novēršot defektus garantijas laikā, Pasūtītājs ir tiesīgs piemērot Uzņēmējam līgumsodu līdz 0,1% (nulle komats vienam procentam) no defektā ietekmētā etapa cenas par katru kavējuma Dienu, bet ne vairāk kā 10% (desmit procentus) no Līguma cenas. Vienlaikus Līguma 8.2.punkts paredz iespēju Pusēm vienoties par garāku defektu novēršanas termiņu, kas tiks vērtēts katrā gadījumā. 

10.  Līguma projekta 14.1. punkts paredz, ka “Pasūtītājam ir tiesības, nosūtot rakstisku paziņojumu, pēc saviem ieskatiem vienpusēji apturēt Līguma darbību uz laiku, samaksājot Uzņēmējam par faktiski piegādātajām Iekārtām un izpildītajiem Darbiem, un papildus izdevumus, kas saistīti ar neplānotu darbu pārtraukšanu vai atsākšanu. Iestājoties minētajiem apstākļiem, Līguma izpildes beigu termiņš vai starptermiņš uzskatāms par pagarinātu par tādu periodu, par kādu tiek apturēta Līguma darbība. Pusēm par minēto nav nepieciešams parakstīt atsevišķu vienošanos”. Lūdzam papildināt punktu, ka Pasūtītājam ir pienākums segt Uzņēmēja pamatotos izdevums/zaudējumus, kas saistīti ar Līguma apturēšanu, kārtībā, par kādu Puses būs vienojušās Līguma apturēšanas brīdī. 
Atbilde: Līguma 12.2.1.punkts nosaka, ka katra Puse ir atbildīga par tās darbības vai bezdarbības rezultātā otrajai Pusei nodarītajiem tiešajiem zaudējumiem un tādiem netiešajiem zaudējumiem, kas radušies vainīgās Puses rupjas neuzmanības vai ļaunprātīgas rīcības dēļ. AST ieskatā minētais punkts ir pietiekošs zaudējumu noregulēšanai starp Pusēm, līdz ar to Līguma 14.1.punkts tiek saglabāts esošajā redakcijā. 

11.  Galīgā darbu pieņemšanas nodošanas akta 7.punkts nosaka, ka “Ja Uzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Uzņēmēja pienākums ir 5 (piecu) darba dienu laikā segt Pasūtītājam saistībā ar to radušos izdevumus un/vai zaudējumus (ja attiecināms).” Lūdzam papildināt ar Pasūtītāja pienākumu informēt Uzņēmēju par nodomu iesaistīt papildu darbaspēku atlikto darbu veikšanai vismaz 10 (desmit) darba dienas iepriekš, un tikai gadījumā, ja Darbi netiek uzsākti, izmantot tiesības piesaistīt darbaspēku atlikto darbu veikšanai Par Uzņēmēja līdzekļiem. 
Atbilde: LR Ministru kabineta 2022.gada 5.jūlija noteikumu Nr.419 "Noteikumi par publisko būvdarbu līgumos obligāti ietveramajiem noteikumiem un to saturu" pielikuma "Būvobjekta nodošanas-pieņemšanas akts" 1.punktā ir iekļauta Galīgā darbu pieņemšanas nodošanas akta 7.punkta redakcija. 

